b'\n_START_ARTICLE_\nMatemati\xc4\x8dki odsjek PMF-a u Zagrebu\n_START_PARAGRAPH_\nMatemati\xc4\x8dki odsjek jedan je od sedam odsjeka Prirodoslovno-matemati\xc4\x8dkog fakulteta Sveu\xc4\x8dili\xc5\xa1ta u Zagrebu. Ustrojen je obavljanje djelatnosti visokog obrazovanja i znanosti u polju matematike. Sjedi\xc5\xa1te odsjeka je u Zagrebu, Bijeni\xc4\x8dka cesta 30.\n_START_SECTION_\nStudiji\n_START_PARAGRAPH_\nProvode se preddiplomski, diplomski, integrirani preddiplomski i diplomski te poslijediplomski sveu\xc4\x8dili\xc5\xa1ni studiji. Preddiplomski studiji su studij matematike i studij matematike, nastavni\xc4\x8dki smjer. Nakon preddiplomskog studija studenti prijavljuju se na jedan od diplomskih studija: teorijske matematike, ra\xc4\x8dunarstva i matematike, primijenjene matematike, matemati\xc4\x8dke statistike, financijske i poslovne matematike, matematike i informatike, smjer nastavni\xc4\x8dki, ili diplomski studij matematike, smjer nastavni\xc4\x8dki. Postoji jedan integrirani preddiplomski i diplomski studij, studij matematike i fizike, smjer nastavni\xc4\x8dki. _NEWLINE_Odsjek provodi specijalisti\xc4\x8dki poslijediplomski studij aktuarske matematike i zajedni\xc4\x8dki sveu\xc4\x8dili\xc5\xa1ni poslijediplomski doktorski studij matematike.\n_START_SECTION_\nSpor oko samostalnosti\n_START_PARAGRAPH_\nMatemati\xc4\x8dki odsjek je do 2010. u praksi funkcionirao kao poseban fakultet zvan "PMF - Matemati\xc4\x8dki odjel", ignoriraju\xc4\x87i da je u sastavu PMF-a. Kao takav je bio upisan u registar visokih u\xc4\x8dili\xc5\xa1ta pri Ministarstvu znanosti, obrazovanja i \xc5\xa1porta, te u registar trgova\xc4\x8dkih dru\xc5\xa1tava. _NEWLINE_Neslaganje matematike i ostalih, tada odjela, zapo\xc4\x8deo je jo\xc5\xa1 70.-ih godina kada je Matemati\xc4\x8dki odjel manje tro\xc5\xa1io od ostalih odjela PMF-a kojima su trebala srestva za skupu aparaturu i potro\xc5\xa1ni materijal. Matemati\xc4\x8dki je odjel Zakonom o udru\xc5\xbeenom radu dobio status OOUR-a, \xc4\x8dime je dobio pravnu osobnost koju je do nedavno dr\xc5\xbeao. Iako je Matemati\xc4\x8dki odjel i dalje pravno podlijegao pod vi\xc5\xa1u vlast Sveu\xc4\x8dili\xc5\xa1ta i PMF-a u \xc4\x8dijem je sastavu bio, oni nisu imali efikasne pravne mehanizme da Odjel na i\xc5\xa1ta natjeraju, jer je on kao zasebna pravna osoba mogao samostalno djelovati. Tako je odjel ignorirao promjenu naziva odjela u odsjek koju je proveo PMF 90.-ih godina, te se samoinicijativno proglasio posebnim fakultetom u sastavu Sveu\xc4\x8dili\xc5\xa1ta u Zagrebu, bez odobrenja Senata Sveu\xc4\x8dili\xc5\xa1ta. Ministarstvo, tada znanosti i tehnologije, je 2000. priznalo PMF - Matemati\xc4\x8dki odjel kao poseban fakultet unato\xc4\x8d nepriznavanju toga od strane Sveu\xc4\x8dili\xc5\xa1te, \xc4\x8dime je direktno povrijedilo autonomiju sveu\xc4\x8dili\xc5\xa1ta zajam\xc4\x8denu Ustavom. Sveu\xc4\x8dili\xc5\xa1tu, odnosno PMF-u koji je trebao rje\xc5\xa1iti taj problem, nije ostalo drugih mogu\xc4\x87nosti osim sudskog spora, \xc5\xa1to je i pokrenuto i 2008. zavr\xc5\xa1eno u korist Sveu\xc4\x8dili\xc5\xa1ta, te je Matemati\xc4\x8dki odjel brisan iz registra trgova\xc4\x8dkih dru\xc5\xa1tava, gdje se upisuju i visoka u\xc4\x8dili\xc5\xa1ta. _NEWLINE_PMF- Matemati\xc4\x8dki odjel, u skladu sa svojim stavom da je zaseban fakultet, imao fakultetsko vije\xc4\x87e i dekana, te donosio studijske akte kao fakultet. PMF je ignorirao te \xc4\x8dinjenice smatraju\xc4\x87i fakultetsko vije\xc4\x87e odsje\xc4\x8dkim vije\xc4\x87em, a dekana pro\xc4\x8delnikom. U skladu s time PMF priznaje sve studente matematike kao svoje studente, a time i studente Sveu\xc4\x8dili\xc5\xa1ta u Zagrebu, priznaju\xc4\x87i im i potvrdu o diplomiranju PMF - Matemati\xc4\x8dkog odjela kao da je potvrda odsjeka koji je ovla\xc5\xa1ten davati takve potvrde.\n_START_SECTION_\nPoznati biv\xc5\xa1i studenti matematike Sveu\xc4\x8dili\xc5\xa1ta u Zagrebu\n_START_PARAGRAPH_\nOvdje je dijelomi\xc4\x8dan popis biv\xc5\xa1ih studenta matematike koji su studirali na Sveu\xc4\x8dili\xc5\xa1tu u Zagrebu, a ostvarili su zapa\xc5\xbeene karijere u svojoj profesiji.'